Детелина (област Бургас)
Детелѝна е село в Югоизточна България, община Карнобат, област Бургас.

География
Село Детелина се намира на около 36 km запад-северозападно от центъра на областния град Бургас, около 11 km юг-югоизточно от общинския център Карнобат и около 24 km югозападно от град Айтос. Разположено е в Бургаската низина. Надморската височина в центъра на селото е около 123 m, а на югоизток нараства до около 145 m.

През Детелина минава третокласният републикански път III-5391, който води на северозапад отвъд автомагистрала Тракия (с която селото няма непосредствена пътна връзка) към Карнобат, а на югоизток през селата Крушово и Аспарухово – до село Трояново и връзка там с третокласния републикански път III-539 (Средец – Айтос).

Землището на село Детелина граничи със землищата на: село Козаре на север; село Хаджиите на североизток; село Крушово на изток; село Черково на юг; село Екзарх Антимово на югозапад; село Драганци на запад; град Карнобат на северозапад.

В землището на село Детелина има 5 язовира.

История 
След Руско-турската война 1877 – 1878 г., по Берлинския договор 1878 г. селото остава в Източна Румелия; присъединено е към България след Съединението през 1885 г.

През 1934 г. селото с дотогавашно име Барганлѝи е преименувано на Барган, а през 1980 г. е преименувано на Детелина.

Население
Населението на село Детелина наброява 615 души при преброяването към 1934 г. и 638 към 1946 г., намалява до 295 към 1985 г. и 244 (по текущата демографска статистика за населението) към 2021 г.

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Обществени институции 
Село Детелина към 2022 г. е център на кметство Детелина.

В село Детелина към 2022 г. има действащо читалище „Христо Смирненски – 1932 г.“;

Бележки

Външни препратки 
Топографска карта, мащаб 1:100000 Картен лист: K-35-055
 Бургаска низина, Карнобатска и Айтоска котловина. Географска карта

Села в област Бургас
Населени места в община Карнобат